NCP चीफ का जवाब- मैंने तो गुगली फेंकी थी, देवेंद्र बोले- मैं यही सच बाहर लाना चाहता था
महाराष्ट्र में 2019 विधानसभा चुनाव में भाजपा के देवेंद्र फड़णवीस और एनसीपी के अजीत पवार ने मिलकर सरकार बनाई थी। हालांकि ये सरकार दो दिन में गिर गई। जब एनसीपी चीफ शरद पवार ने अपना समर्थन वापस ले लिया। चार साल बाद महाराष्ट्र के मौजूदाSharad Pawar revealed truth Devendra Fadnavis on NCP chief exposing BJP
महाराष्ट्र में 2019 विधानसभा चुनाव में भाजपा के देवेंद्र फडणवीस और एनसीपी के अजित पवार ने मिलकर सरकार बनाई थी। हालांकि ये सरकार दो दिन में गिर गई। जब एनसीपी चीफ शरद पवार ने अपना समर्थन वापस ले लिया।
चार साल बाद महाराष्ट्र के मौजूदा डिप्टी सीएम देवेंद्र फडणवीस ने पवार के बैकफुट पर जाने की बहस फिर से छेड़ दी। फडणवीस ने कहा पवार ने 2019 में डबल गेम खेला था। जिस पर पवार ने जवाब दिया, उन्होंने तो गुगली फेंकी थी। फिर फडणवीस ने कहा, वह यही सच बाहर लाना चाहते थे।
फड़णवीस ने कहा- पवार ने डबल गेम खेला
बीजेपी नेता फडणवीस ने हाल ही में एक न्यूज चैनल से बातचीत में चार साल पहले के वाक्ये का जिक्र किया। फडणवीस ने दावा किया कि 2019 में शरद पवार ने बीजेपी के साथ मिलकर सरकार बनाने की सहमति जताई थी। फिर वह अपने वादे से मुकर गए।
फडणवीस ने आगे कहा कि, हमने सरकार बनाने की कवायद शरद पवार से चर्चा के बाद ही शुरू की थी। दो दिन बाद उन्होंने समर्थन वापस ले लिया। उन्होंने डबल गेम खेला। इसके बाद अजित पवार के पास हमारे साथ आने के अलावा कोई ऑप्शन नहीं बचा था। इसलिए हमने शपथ ली थी।
शरद पवार का जवाब- गुगली गेंद पर बोल्ड हुए फड़णवीस
फडणवीस के धोखा देने वाले दावों पर एनसीपी चीफ शरद पवार ने 29 जून को पलटवार किया। पुणे में एक कार्यक्रम में पवार ने कहा, 2019 में बीजेपी के साथ सरकार बनाना मेरी गुगली गेंद थी। जिस पर फड़णवीस बोल्ड हो गए।
पवार ने आगे कहा, वह बीजेपी का असली चेहरा सबके सामने लाना चाहते थे कि भारतीय जनता पार्टी सरकार बनाने के लिए किसी भी हद तक जा सकती है। उस दौरान जितनी भी मीटिंग हुई वह बीजेपी के चरित्र को सबके सामने लाने के लिए थीं।
डिप्टी सीएम बोले- यही सच तो बाहर लाना था
शरद पवार के पलटवार के बाद फडणवीस ने फिर से उनको जवाब दिया। 29 जून को न्यूज एजेंसी एएनआई से बातचीत में फडणवीस ने कहा, मैंने पुरानी बात इसीलिए छेड़ी ताकि सच सामने आ सके। मैंने भी एक गुगली फेंकी और पवार के मुंह से सच सामने ले आया।
पवार ने कबूल किया कि वह बीजेपी के साथ बातचीत कर रहे थे। अभी तो आधा सच बाहर आया है। बचा हुआ सच भी सामने आएगा।
ऐसा था 2019 का पूरा घटनाक्रम
24 अक्टूबर 2019 को महाराष्ट्र विधानसभा चुनाव के नतीजों में बीजेपी को 105 सीटें मिली थीं। वहीं, शिवसेना ने 56 सीटों पर जीत दर्ज की थी। चुनाव के पहले दोनों ही पार्टियां पहले गठबंधन में थीं, बाद में तालमेल बिगड़ गया और अलग हो गईं। फिर शिवसेना ने NCP और कांग्रेस के मिलकर सरकार बनाने की कोशिश की लेकिन असफल हुए। इसके बाद 12 नवंबर को राज्य में राष्ट्रपति शासन लागू हो गया।
लेकिन 23 नवंबर को आश्चर्य चकित करने वाला घटनाक्रम हुआ। महाराष्ट्र के तत्कालीन राज्यपाल भगत सिंह कोश्यारी ने सुबह-सुबह फडणवीस को और अजीत पवार को उपमुख्यमंत्री के पद पर शपथ दिलवा दी। लेकिन अजीत पवार ने सरकार से 80 घंटों में ही इस्तीफा दे दिया था। उसके कुछ दिनों बाद शिवसेना और NCP ने साथ आकर सरकार बनाई और उद्धव ठाकरे नए सीएम बन गए।
बाद में शिवसेना के एकनाथ शिंदे ने बगावत कर दी और उद्धव से अलग हो गए। 30 जून 2022 को एकनाथ शिंदे ने मुख्यमंत्री पद की शपथ ली थी। शिंदे के साथ भाजपा के देवेंद्र फडणवीस डिप्टी सीएम बने।
यह खबर भी पढ़ें...
अजित पवार बोले- विपक्ष का नेता पद छोड़ना चाहता हूं:पार्टी मुझे संगठन का काम सौंपे
शरद पवार के भतीजे अजित पवार ने महाराष्ट्र में विपक्ष के नेता का पद छोड़ने की इच्छा जताई है। अजित ने करीब एक हफ्ते पहले पार्टी नेतृत्व से अपील की थी कि उन्हें महाराष्ट्र विधानसभा में विपक्ष के नेता की जिम्मेदारी से मुक्त किया जाए और पार्टी संगठन में कोई भूमिका सौंपी जाए। पढ़ें पूरी खबर...